Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh na prístup Slovenskej republiky k Medzinárodnému dohovoru o občianskoprávnej zodpovednosti za škody vzniknuté v dôsledku znečistenia olejom zo zásobníkov z roku 2001 (BUNKERS 2001) 

Spôsob pripomienkového konania | Vzhľadom na skutočnosť predísť formálnemu oznámeniu Európskej komisie, predkladáme materiál na skrátené pripomienkové konanie.
Počet vznesených pripomienok, z toho zásadných | 19  / 1
Počet vyhodnotených pripomienok | 19
Počet akceptovaných pripomienok, z toho zásadných | 13  / 0
Počet čiastočne akceptovaných pripomienok, z toho zásadných | 4  / 0
Počet neakceptovaných pripomienok, z toho zásadných | 2  / 1
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 2 (1o,1z) | | |
2 . | Ministerstvo vnútra Slovenskej republiky | 10 (10o,0z) | | |
3 . | Ministerstvo financií Slovenskej republiky | | | x |
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | | x
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo obrany Slovenskej republiky | | | x |
9 . | Ministerstvo zahraničných vecí Slovenskej republiky | 2 (2o,0z) | | |
10 . | Ministerstvo práce, sociálnych vecí a rodiny Slovenskej republiky | | | x |
11 . | Ministerstvo životného prostredia Slovenskej republiky | 1 (1o,0z) | | |
12 . | Ministerstvo školstva, vedy, výskumu a športu Slovenskej republiky | | | x |
13 . | Ministerstvo zdravotníctva Slovenskej republiky | | | | x
14 . | Úrad vlády Slovenskej republiky | | | | x
15 . | Protimonopolný úrad Slovenskej republiky | | | x |
16 . | Štatistický úrad Slovenskej republiky | | | x |
17 . | Úrad geodézie, kartografie a katastra Slovenskej republiky | | | x |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | | | x |
21 . | Úrad priemyselného vlastníctva Slovenskej republiky | | | x |
22 . | Správa štátnych hmotných rezerv Slovenskej republiky | | | x |
23 . | Národný bezpečnostný úrad | 1 (1o,0z) | | |
24 . | Národná banka Slovenska | | | | x
25 . | Podpredseda vlády SR pre ľudské práva a národnostné menšiny | | | | x
26 . | Odbor aproximácie práva sekcie vládnej legislatívy Úradu vlády SR | | | x |
27 . | Najvyšší kontrolný úrad Slovenskej republiky | | | x |
28 . | Najvyšší súd Slovenskej republiky | | | x |
29 . | Generálna prokuratúra Slovenskej republiky | 3 (3o,0z) | | |
30 . | Konfederácia odborových zväzov Slovenskej republiky | | | | x
31 . | Asociácia zamestnávateľských zväzov a združení Slovenskej republiky | | | x |
32 . | Kancelária prezidenta Slovenskej republiky | | | | x
33 . | Centrum pre medzinárodnoprávnu ochranu detí a mládeže | | | | x
34 . | Ústredie práce, sociálnych vecí a rodiny | | | | x
35 . | Európske spotrebiteľské centrum | | | | x
36 . | Štátny dopravný úrad | | | | x
37 . | Odbor verejného obstarávania a prevádzky | | | | x
38 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
39 . | Odbor právnych služieb a odvolacích konaní | | | | x
40 . | Operačné stredisko záchrannej zdravotnej služby | | | | x
41 . | Asociácia záchrannej zdravotnej služby | | | | x
42 . | Detská fakultná nemocnica s poliklinikou Bratislava | | | | x
43 . | Detská fakultná nemocnica s poliklinikou Banská Bystrica | | | | x
44 . | Detská fakultná nemocnica Košice | | | | x
45 . | Slovenská aliancia zriedkavých chorôb | | | | x
46 . | osobný úrad | | | | x
47 . | státna športová reprezentácia | | | | x
48 . | odbor registratúr a správy dokumentov | | | | x
| SPOLU | 19 (18o,1z) | 0 (0o,0z) | 19 | 23

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MS SR

K obalu materiálu 
Z dôvodu, že gestorom, resp. predkladateľom materiálu na rokovanie vlády SR nie je podpredseda vlády a minister zahraničných vecí SR, je potrebné v súlade s článkom 12 ods. 3 a čl. 19 Pravidiel pre uzatváranie medzinárodných zmlúv a zmluvnú prax (schválených uznesením vlády SR č. 743 z 21.10.2009) upraviť obal materiálu a za časť „Predkladá:“ doplniť časť „Spolupodpisuje:“, v ktorej bude uvedený podpredseda vlády a minister zahraničných vecí SR Miroslav Lajčák.

O

N

V printovej podobe sa uvedená nezrovnalosť nenachádza. V minulosti sme na úpravu obalu v portáli právnych predpisov upozornili administrátora.

MS SR

K návrhu uznesenia vlády SR 
Vzhľadom na osobitný záväzok vyplývajúci pre Slovenskú republiku z čl. 7 ods. 3 písm. a) a písm. b) i) zásobníkového dohovoru, navrhujeme doplniť návrh uznesenia vlády SR o novú úlohu pre ministra dopravy, výstavby a regionálneho rozvoja SR, a to nasledovne – v časti D sa vkladá nový bod D.3., ktorý znie: „D.3. plniť úlohy a zabezpečiť vykonávanie zásobníkového dohovoru po nadobudnutí jeho platnosti pre Slovenskú republiku.“ 

Táto pripomienka je zásadná.

Z

N

Vzhľadom na skutočnosť, že došlo dňa 25. júla 2012 k dohode medzi predkladateľom (MDVRR SR) a pripomienkujúcim subjektom (MS SR) a modifikácii predkladaného materiálu, pominuli dôvody uplatnenia zásadnej pripomienky a rozpor je považovaný za odstránený. 

Text predkladacej správy bol doplnený na str. 2 o znenie: 

"Osobitný záväzok vyplývajúci pre Slovenskú republiku z článku 7 ods. 2 zásobníkového dohovoru „...vydávať pre každú loď osvedčenie potvrdzujúce platnosť poistenia alebo inej formy finančnej zábezpeky v súlade s ustanoveniami tohto dohovoru...“ bude vykonávať Ministerstvo dopravy, výstavby a regionálneho rozvoja SR podľa zákona č. 435/2000 Z. z. o námornej plavbe v znení neskorších predpisov.".

MV SR

dohovor 
V záverečnej formulácii navrhujeme upraviť: „Na dôkaz toho nižšie podpísaní, riadne splnomocnení svojimi vládami...“.

O

A

Text bol upravený.

MV SR

dohovor 
Článok 19 – navrhujeme pojem „autentické“ nahradiť pojmom „platné“.

O

A

Text bol upravený.

MV SR

dohovor 
Článok 15 – názov článku navrhujeme upraviť na „Výpoveď“ a uvedený pojem použiť aj v celom ďalšom texte. V ods. 1 navrhujeme pojem „termín“ nahradiť pojmom „dátum“, a to aj v celom ďalšom texte dohovoru. V ods. 3 navrhujeme slovné spojenie „shall take effect“ preložiť ako „nadobudne účinnosť“.

O

ČA

Text bol upravený a pojem "termín" bol nahradený výrazom "dátum".

MV SR

dohovor 
Článok 12 – V celom článku vrátane názvu navrhujeme slovo „pristúpenie“ nahradiť slovom „prístup“. V ods. 1 navrhujeme nahradiť slovo „riaditeľstvo“ slovom „sídlo“. V ods. 3 navrhujeme prekladať pojem „instrument“ ako „listina“, a to aj v celom ďalšom texte dohovoru. V ods. 4 navrhujeme slovné spojenie „entry into force“ prekladať ako „nadobudnutie platnosti“ a slovo „doručení“ (completion) navrhujeme nahradiť slovom „splnení“.

O

A

Text bol upravený.

MV SR

dohovor 
Článok 11 – slovné spojenie „is opened for signature“ navrhujeme prekladať ako „je otvorený na podpis“.

O

A

Text bol upravený.

MV SR

dohovor 
Článok 10 – názov článku „Recognition and enforcement“ navrhujeme preložiť ako „Uznanie a výkon“.

O

A

Text bol upravený.

MV SR

dohovor 
Článok 9 – názov článku „Jurisdiction“ navrhujeme preložiť ako „Súdna právomoc“.

O

A

Text bol upravený.

MV SR

dohovor 
Článok 7 ods. 3 a nasl. odseky – navrhujeme pre pojem „authority“ používať jednotný termín „splnomocnenie“. V ods. 11 navrhujeme v súlade s anglickým textom nahradiť slovné spojenie „podľa odsekov 2 a 14“ slovným spojením „podľa odsekov 2 alebo 14“. Odsek 13 tohto článku zároveň navrhujeme preformulovať prípadne nasledovne: „Štát, ktorý je stranou tohto dohovoru, môže bez ohľadu na ustanovenie odseku 5 oznámiť generálnemu tajomníkovi, že na účely odseku 12 sa nevyžaduje, aby...“.

O

ČA

Text bol upravený.

MV SR

dohovor 
Článok 7 ods. 1 – pojem „applicable law“ navrhujeme prekladať ako „platné právo“ a slovné spojenie „as amended“ navrhujeme prekladať ako „v platnom znení“. Uvedené navrhujeme upraviť aj v celom ďalšom texte.

O

ČA

Text bol upravený.

MV SR

dohovor 
Článok 3 ods. 3 – navrhujeme nahradiť slovo „dokáže“ slovom „preukáže“, ktoré sa v tomto zmysle skôr používa v slovenskom právnom poriadku. V ods. 3 písm. b) a c) – navrhujeme prekladať slovo „omission“ ako „opomenutie“ a slovo „negligence“ ako „nedbanlivosť“. Uvedené navrhujeme upraviť aj v celom ďalšom texte.

O

A

Text bol upravený.

MZV SR

K obalu materiálu 
Pod časťou „Predkladá“ doplniť časť „Spolupodpisuje: Miroslav Lajčák, podpredseda vlády a minister zahraničných vecí Slovenskej republiky“. Gestor Portálu právnych predpisov (PPP) – MS SR odporúča v tejto súvislosti vytvoriť vlastný obal, zodpovedajúci formátu portálu, aj s požadovaným textom, a ten vložiť do PPP do časti vlastný materiál.

O

ČA

V printovej podobe sa uvedená nezrovnalosť nenachádza. V minulosti sme na úpravu obalu v portáli právnych predpisov upozornili administrátora.

MZV SR

K obalu materiálu a k návrhu uznesenia 
Slovo „pristúpenie“ navrhujeme zmeniť za „prístup“.

O

A

Text bol upravený.

MŽP SR | Odoslané bez pripomienok. | O | A |

NBÚ

predkladacia správa 
Z jazykového hľadiska odporúčame preformulovať poslednú vetu.

O

A

Text bol upravený v zmysle pripomienky GP SR nasledovne: „V snahe predísť formálnemu oznámeniu Európskej komisie bol materiál predložený na skrátené medzirezortné pripomienkové konanie a na rokovanie Legislatívnej rady vlády Slovenskej republiky sa predkladá bez rozporov.“

GP SR

Všeobecne 
K predloženému návrhu na pristúpenie Slovenskej republiky k Medzinárodnému dohovoru o občianskoprávnej zodpovednosti za škody vzniknuté v dôsledku znečistenia olejom zo zásobníkov z roku 2001 (BUNKERS 2001), nemáme zásadné pripomienky. 

Stotožňujeme sa s názorom, že obsahom a charakterom ide o tzv. prezidentskú medzinárodnú zmluvu, obsahujúcu unifikované pravidlá, ktoré majú povahu self executing, pred jej ratifikáciou je preto potrebný súhlas Národnej rady Slovenskej republiky (čl. 7 ods. 4 Ústavy Slovenskej republiky) a po ratifikácii a vyhlásení bude mať prednosť pred zákonmi Slovenskej republiky (čl. 7 ods. 5 Ústavy Slovenskej republiky).

O

A

GP SR

K predkladacej správe 
V predkladacej správe navrhujeme v poslednej vete nahradiť slová „Vzhľadom na skutočnosť predísť“ slovami „V snahe predísť“.

O

A

Text bol upravený.

GP SR

K čl. 1 ods. 1 
V čl. 1 ods. 1 je „loď“ tautologicky definovaná, ako „loď“ („loď“ je každé námorné plavidlo a loď plávajúca po mori akéhokoľvek typu) a prívlastok „akéhokoľvek typu“ nasleduje až za slovami „po mori“, ako by sa vzťahoval na more („akéhokoľvek typu“) a nie na loď. 

Čl. 1 ods. 1 v anglickom origináli znie: «"Ship" means any seagoing vessel and seaborne craft, of any type whatsoever.» 

Považujeme za vhodnejšie použiť preklad: «„Loď“ je každé námorné plavidlo a vôbec plavidlo akéhokoľvek typu plávajúce na mori.» alebo podobne.

O

A

Text bol upravený nasledovne: „loď“ je každé námorné plavidlo a vôbec plavidlo akéhokoľvek typu plávajúce po mori.